Nova vesprada de donació de sang, a Burjassot, el dilluns 17 de febrer
2025-07-24

Les veïnes i els veïns de Burjassot tenen una nova cita amb la solidaritat, dilluns que ve 17 de febrer. El Centre de Transfusió de Sang de la Comunitat Valenciana no faltarà a la seua visita mensual al municipi per a facilitar la donació de sang a la ciutadania.

En horari de 17.00 a 20.30 hores, el punt de donació s’ubicarà en la planta baixa de l’Ajuntament; donació que, com és habitual, compta amb la col·laboració de la Regidoria de Sanitat, dirigida per Isabel Mª Mora.

El Centre de Transfusió recorda que la sang és un element vital que no es pot fabricar i, per aquest motiu, és tan important que les persones se solidaritzen amb els pacients dels hospitals que necessiten la seua sang per a poder recuperar-se de les seues malalties.

Poden ser donants de sang totes les persones entre 18 i 65 anys que tinguen bon estat de salut i pesen més de 50 kg. Per a donar sang no és aconsellable acudir en dejú.